《伤蔡处士》
唐代·护国

箧中遗草是琅玕，对此空令洒泪看。三径尚馀行迹在，

数萤犹是映书残。晨光不借泉门晓，暝色唯添陇树寒。

欲问皇天天更远，有才无命说应难。

作者简介：护国，唐江南诗僧。天宝、大历间在世，为玄、肃、代三朝人，与灵一同时而稍后。工词翰，诗名闻于世。约卒于代宗大历间，张谓有诗哭之。《全唐诗》录存其诗十二首。